Frank CFA

Frank CFA ( alebo v afrických krajinách hovorovo iba franc) je súhrnné označenie pre 2 (úplne samostatné) meny: frank BEAC/CFA a frank BCEAO/CFA. Tieto meny používa 12 bývalých francúzskych afrických kolónií, Guinea-Bissau (bývalá kolónia Portugalska) a Rovníková Guinea (bývalá španielska kolónia). Obe meny sú pevne naviazané na euro v rovnakom pomere 100 frankov CFA = 0,152449 eur. 

Stabilitu eura tieto meny neovplyvňujú, pretože HDP všetkých 14 štátov dohromady je nižší než HDP Slovenska.

 Skratka CFA 
Skratka CFA v názve pôvodne v rokoch 1945 - 1958 znamenala Colonies françaises d'Afrique (Francúzske kolónie Afriky), potom po roku 1958 Communautés françaises d'Afrique (Francúzske africké spoločenstvá – francúzska obdoba Commonwealthu). Teraz má dva významy podľa meny - pozri v článkoch frank BEAC/CFA a frank BCEAO/CFA.

Kategória:Meny v Afrike
Kategória:Ekonomika v Benine
Kategória:Ekonomika v Burkine
Kategória:Ekonomika v Čade
Kategória:Ekonomika v Gabone
Kategória:Ekonomika v Guinei-Bissau
Kategória:Ekonomika v Kamerune
Kategória:Ekonomika v Kongu (Brazzaville)
Kategória:Ekonomika v Mali
Kategória:Ekonomika v Nigeri
Kategória:Ekonomika v Pobreží Slonoviny
Kategória:Ekonomika v Rovníkovej Guinei
Kategória:Ekonomika v Senegale
Kategória:Ekonomika v Stredoafrickej republike
Kategória:Ekonomika v Togu
Kategória:Meny naviazané na euro